Alexandra Asmasoebrata

Aléxandra Asmasoebrata anu ngaran lengkepna, Allida Aléxandra Asmasoebrata, sarta nénéhna Andra, nyaéta hiji-hijina pembalap mobil wanoja ti Indonésia nu geus kakoncara di Asia, najan dina umurna anu masih kénéh ngora. Dina taun 2017 inyana meunang pangajén Rékor Muri, ku sabab mangrupa hiji-hijina pembalap wanoja di Indonésia jeung Asia Aléxandara mikaresep dunya balap téh ti mimiti umurna 12 taun kénéh, sarta némbongkeun préstasi anu pikareueuseun. Wanoja geulis anu dilahirkeun di Jakarta 23 Méi 1988 téh mangrupa putri ka tilu ti Pasangan Aléx Asmasoebrata jeung Sofia Muri Murdiana. Bapana ogé mangrupa mantan pembalap anu saentragan jeung Aswin Bahar, Tinton Suprapto, Déyu jeung Dolly Indra Nasution.

Profil 

 Ngaran: Aléxandra Asmasoebrata
 Tempat, ping gumelar: Jakarta, 23 Mei 1988
 Agama: Islam
 Jangkung, berat awak: 167 cm, 55 kg
 Ngaran kolot: Aléx Asmasoebrata dan Sofia Muri Mardiana
 Nama sadulur: Elly W, Ahmad Z, Aldino Asmasoebrata
 Sakola: SMP Al Azhar Kebayoran Baru, SMU Al Azhar Kebayoran Baru, Fakultas Komunikasi Universitas Paramadina
 Kagiatan balapan: Formula Renault Asia & Karting
 Tim: IIRT (Indonesia Incorporated Racing Team)
 Pelatih: Alex Yoong, Jorg Muller

Biografi 
Aléxandra Asmasoebrata mangrupa putri katilu ti pasangan Haji M. A. S. Alex Asmasoebrata jeung Hj. Sofia Muri Mardiana. Kiprahna di dunya balap téh turunan ti bapana, anu geus moyan kacida. Andra ngamimitian balap téh gokart salaku kadet 60 cc dina umurna anu akara 12 taun. Sababaraha kali inyana suksés dina ieu kagiatan, sababaraha kali jadi pinunjul. Teu lila, sataun saterusna pindah ka kelas 125 cc, inyana nepi ka tingkat ASEAN. Ku kaparigelan mintonkeun balapna, Andra téh ditawaran asup di aréna balap internasional.  Satulyna Andra diaubkeun dina kualifikasi Formula BMS Scholarship dina tanggal 27 nepi ka 29 Pébwari 2004 di Spanyol. Tah ti dieu pisan Andra ngamimitian asup dina dunya balap mobil formula. Dina taun 2007, sajaba ti milu kajuaraan Karting (Gokart), Andra ogé miluan kajuaraan Formula Renault Asia.

Bareng jeung miéling poé Kartini, dina tanggal 21 April 2007, Andra narima pangajén ti MURI (Museum Rékor Indonésia), kana préstasina salaku pembalap wanoja anu munggaran di Indonésia. Dina kancah internasional, Andra ogé kacatet salaku pembalap anu munggaran di Asia. Malah nepi ka bisa hasil nempatan pole position dina kajuaraan séri pamungkas 7 jeung 8 formula campus di Goldenport Motorpark Circuit, Beijing China dina bulan Oktober 2005 dina kagiatan Formula Kampus di China dia bulan Séptémber 2005.

Préstasi 

 2002 champion National Kart Championship
 2005 champion National Kart Championship
 2005 World Championship Junior rotax max
 2005 China Formula Campus Asian Division

Rujukan 

Kopdar Wikimedia Bandung 2023
Inohong Indonésia